कहा- अंदरूनी मामलों में बाहरी दखलंदाजी मंजूर नहीं, इजराइल को पता है कि उसे क्या करना है
Israel Protests; Prime Minister Benjamin Netanyahu On Joe Biden Advice ज्यूडिशियल रिफॉर्म्स पर देश में भारी विरोध का सामना कर रहे इजराइली प्रधानमंत्री नेतन्याहू को अमेरिकी राष्ट्रपति की इस मामले पर सलाह नागवार गुजरी।
ज्यूडिशियल रिफॉर्म्स पर देश में भारी विरोध का सामना कर रहे इजराइली प्रधानमंत्री नेतन्याहू को अमेरिकी राष्ट्रपति की इस मामले पर सलाह नागवार गुजरी। जो बाइडेन ने इजराइल के हालात पर चिंता जाहिर की थी। इसे नेतन्याहू ने घरेलू मामलों में दखलंदाजी माना और बाइडेन को इजराइल के घरेलू मामलों से दूर रहने की सलाह दी।
इजराइली प्रधानमंत्री ने एक इंटरव्यू में कहा- हम नहीं चाहते कि कोई बाहरी ताकत हमारे घरेलू मामलों में दखल दे। इजराइली सरकार और जनता अच्छे से जानती है कि इन मामलों से कैसे निपटा जाता है।
बाइडेन की सलाह 
मंगलवार को जो बाइडेन ने मीडिया से बातचीत में कहा था- इजराइल की हालात को लेकर मुझे बहुत फिक्र है। वहां डेमोक्रेसी सही तरीके से चलनी चाहिए। उम्मीद है नेतन्याहू हालात को समझेंगे और जो जरूरी होगा वो समझौता करेंगे। हम वहां के हालात पर नजर रख रहे हैं।
बाइडेन ने आगे कहा था- दूसरे लोगों की तरह मैं भी इजराइल का बहुत बड़ा सपोर्टर हूं। इसलिए वहां जो कुछ हो रहा है, उसको लेकर फिक्रमंद हूं। हम वहां दखलंदाजी नहीं करना चाहते। अमेरिका का रुख पहले भी यही था और अब भी यही है।
और नेतन्याहू का जवाब
टीचर्स-डॉक्टर्स समेत प्रदर्शन कर रहा था पूरा देश
इससे पहले 26-27 मार्च को इजराइल में ज्यूडिशियल रिफॉर्म बिल के खिलाफ प्रदर्शन और तेज हो गए थे। टीचर्स और डॉक्टर्स भी अपना काम छोड़कर प्रदर्शनों में शामिल हो गए थे। लोगों ने नेतन्याहू के निजी घर के बाहर भी जोरदार प्रदर्शन किया था। वहीं, तेल अवीव एयरपोर्ट पर काम करने वाले सभी लोगों ने नेतन्याहू सरकार के खिलाफ हड़ताल कर दी थी। इसकी वजह से फ्लाइट्स के टेकऑफ पर रोक लगा दी गई थी।
3 प्वाइंट्स में जानें क्या है ज्यूडिशियल रिफॉर्म बिल...
